Asunnon sijainti on hyvä, sopivan kävelyetäisyyden päässä satamasta, vanhasta kaupungista ja kaupoista. Läheisin ranta (Koum Kapi) on vain muutaman minuutin matkan päässä, mutta se on aika pieni. Onneksi isompi ranta (kuulemma yksi Chanian kaupungin parhaista) Nea Chora oli hyvin tavoitettavissa kävellen, vaikkakin vähän kauempana. Kävelymatka ei haitannut, sillä sen saattoi kulkea vanhan kaupungin läpi tai rantaa pitkin.
Olimme iloisia, kun tajusimme, että etäisyys keskustaan on lyhyt, mutta itse asuinalue silti rauhallinen. Pystyimme viettämään päivät ja illat kaupungin sykkeessä ja päivän päätteeksi palata ihanan rauhalliselle ja kodikkaalle kotikadullemme. Illalla oli mukava istua terassilla ja nauttia lämmöstä.
Isäntänä Nikos oli erittäin avulias, vastasi viestihin nopeasti. Suosittelemme ehdottomasti majoittumaan täällä!